**** Proiect

**ROMÂNIA** (nu produce efecte juridice)\*

**JUDEŢUL MUREŞ**

**Direcția Fiscală Locală Târgu Mureș**

**Nr.** 137.450 din 27.05.2024

Inițiator,

**PRIMAR,**

**Soós Zoltán**

**REFERAT DE APROBARE**

**a proiectului de hotărâre privind acordarea unui mandat Directorului executiv al Direcției Fiscale Locale Târgu Mureș să reprezinte Consiliul local al Municipiului Târgu Mureș în fața instanțelor judecătorești în dosarul nr. 2636/102/2024**

Prin intermediul adresei nr. 128668/18.04.2024 Instituția Prefectului-Județul Mureș, aduce la cunoștința Consiliului Local al Municipiului Târgu Mureș că în temeiul dispozițiilor din Legea 554/2004 privind contenciosul administrativ, cu modificările și completările ulterioare, precum și cele ale Legii nr. 134/2010 privind Codul de procedura civilă, a fost înregistrată la Tribunalul Mureș, Secția Contencios Administrativ și fiscal, acțiunea formulată de către Prefectul Județului Mureș, având ca obiect anularea parțială a HCL Municipiul Târgu Mureș nr. 380/2023.

Prin cererea de chemare în judecată formulată către Tribunalul Mureș, Secția Contencios Administrativ și Fiscal, Prefectul Județului Mureș solicită anularea parțială a Hotărârii nr. 380/23.11.2023 privind impozitele și taxele locale pe anul 2024 respectiv a art. 12 al hotărârii și a tuturor efectelor juridice, pe considerentul faptului că acest articol este nelegal prin prisma încălcării prevederilor art. 344 din Legea nr. 207/2015 privind Codul de procedură fiscală, precum și a prevederilor art. 14, alin. (5) și (7) din OUG nr. 41/2016 privind stabilirea unor măsuri de simplificare la nivelul administrației publice centrale administrației publice locale și al instituțiilor publice și pentru modificare și completarea unor acte.

Astfel, ținând cont de toate cele de mai sus menționate apreciem necesară și oportună adoptarea unei hotărâri de consiliu local care să acorde un mandat Directorului Executiv al Direcției Fiscale Locale Târgu Mureș în vederea reprezentării Consiliului Local al Municipiului Târgu Mureș în dosarul mai sus menționat.

Mandatul urmează a fi dat pentru toate actele judecății, inclusiv formularea de cereri de chemare în judecată, cerere reconvențională, întâmpinări, excepții, concluzii scrise, cereri de probatoriu, căi de atac ordinare și extraordinare, acte de renunțare la judecată, tranzacții, cereri de legalizare, executare silită și alte asemenea.

Având în vedere că toate operațiunile premergătoare reprezentării în justiție sunt executate de consilieri juridici, pentru aducerea la îndeplinire a mandatului, având în vedere prevederile legale, Directorului executiv al Direcției Fiscale Locale Târgu Mureș poate împuternici la rândul său un consilier juridic din cadrul direcției.

Pentru aceste motive, propunem spre aprobarea Consiliului Local proiectul de hotărâre privind acordarea unui mandat Directorului executiv al Direcției Fiscale Locale Târgu Mureș să reprezinte Consiliul local al Municipiului Târgu Mureș în fața instanțelor judecătorești în dosarul nr. 2636/102/2024.

**Director executiv, Director executiv adj,**

Szövérfi László Marton Rodica

****

**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

**Proiect**

**(nu produce efecte juridice) \***

**Iniţiator**

**PRIMAR**

**SOÓS ZOLTÁN**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2024**

**privind acordarea unui mandat Directorului executiv al** **Direcției Fiscale Locale Târgu Mureș să reprezinte Consiliul local al Municipiului Târgu Mureș în fața instanțelor judecătorești în dosarul nr. 2636/102/2024**

***Consiliul Local al Municipiului Târgu Mureș, întrunit în ședință ordinară de lucru,***

**Având în vedere:**

1. Referatul de aprobare nr. 137.450 din 27.05.2024 inițiat de Primar prin Direcția Fiscală Locală Târgu Mureș privind acordarea unui mandat Directorului executiv al Direcției Fiscale Locale Târgu Mureș să reprezinte Consiliul Local al Municipiului Târgu Mureș în fața instanțelor judecătorești în dosar nr. 2636/102/2024;
2. Raportul de specialitate nr. ...…..al Direcţiei juridice contencios administrativ şi administraţie publică locală;
3. Raportul Comisiilor de specialitate din cadrul Consiliului Local Municipal Târgu Mureș;

**În conformitate cu prevederile:**

* Art. 80, art. 81, art. 82, art. 151, art. 155, art. 194, art. 205 și urm. din Legea nr. 134/2010 privind Codul de procedură civilă, cu modificările și completările ulterioare;
* art. 129 alin. (1), alin. (14), art. 196 alin. (1) lit. „a”, art. 243 alin. (1) lit. „a” și ale art. 139 din OUG nr. 57/2019 privind Codul administrativ, cu modificările și completările ulterioare,

**HOTĂRĂȘTE**:

**Art. 1** Se mandatează Directorul executiv al Direcției Fiscale Locale Târgu Mureș să reprezinte Consiliul local al Municipiului Târgu Mureș în fața instanțelor judecătorești în dosarul nr. 2636/102/2024.

**Art. 2 (1)** În temeiul mandatului de reprezentare acordat conform art. 1, Directorul executiv al Direcției Fiscale Locale Târgu Mureș va semna toate actele procedurale care vor fi emise în numele și pe seama Consiliului Local al Municipiului Târgu Mureș.

**(2)** Mandatul acordat în condițiile prezentei hotărâri este dat pentru actele judecății, inclusiv formularea de cereri de chemare în judecată, cerere reconvențională, întâmpinări, excepții, concluzii scrise, cereri de probatoriu, căi de atac ordinare și extraordinare, acte de renunțare la judecată, tranzacții, cereri de legalizare, executare silită și asemenea

**Art. 3** Directorul executiv al Direcției Fiscale Locale Târgu Mureș va putea împuternici la rândul său consilierii juridici din cadrul Direcției Fiscale Locale Târgu Mureș să reprezinte Consiliul local al Municipiului Târgu Mureș în fața instanțelor judecătorești în dosarul nr. 2636/102/2024.

**Art. 4** Cu aducerea la îndeplinire a prevederilor prezentei hotărâri se încredințează Direcția Fiscală Locală Târgu Mureș.

**Art. 5** În conformitate cu prevederile art. 252 alin. 1 lit. c) și ale art. 255 din OUG nr. 57/2019 privind Codul Administrativ și ale art. (3) alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art. 6** Prezenta hotărâre se comunică:

* + Direcției Fiscale Locale Târgu Mureș;
  + Directorului executiv al Direcției Fiscale Locale Târgu Mureș.

**Viză de legalitate**

**Secretarul General al Municipiului Târgu Mureș,**